ברוקלין דקר

ברוקלין דניאל דקר (באנגלית: Brooklyn Danielle Decker; נולדה ב-12 באפריל 1987) היא דוגמנית ושחקנית אמריקאית. ידועה במיוחד בשל הופעותיה ב"גיליון בגדי הים של ספורטס אילוסטרייטד", בכלל זה בשער הגיליון בשנת 2010. בנוסף לעבודתה עבור "ויקטוריה'ס סיקרט" בשביל אוסף בגדי הים לשנת 2010. כשחקנית מוכרת בזכות תפקידיה בסרט הקומדיה "לזרום עם זה" ובסיטקום "חברים הכי טובים". נולדה בשם ברוקלין דניאל דקר בקטרינג, אוהיו שבארצות הברית, למשפחה נוצרית ממוצא גרמני, בריטי, הונגרי, הולנדי וצרפתי. בשלב מוקדם בחייה, עברה משפחתה עמה למידלטאון, אוהיו, ואז לשארלוט, קרוליינה הצפונית. דקר החלה בקריירת הדוגמנות כפנים של מורי סימון, מעצבת פופולרית של שמלות נשף. היא נבחרה לדוגמנית השנה ב-2003 בידי קונקשן מודל וטאלנט קונבנשן. ברוקלין דקר הצטלמה למגזינים טין ווג, קוסמופוליטן, FHM, וגלאמור, והיא דגמנה עבור גאפ, Intimissimi וויקטוריה'ס סיקרט. היא הופיעה בווידאו קליפ של ג'ימי באפט ושל להקת 3 דורז דאון. היא מעריצה של נבחרת Tar Heel basketball. ב-2005, חודשיים לאחר שעברה לניו יורק הופיעה דקר במבחן במה לגיליון בגדי הים של ספורטס אילוסטרייטד, שלו היא דגמנה לראשונה ב-2006. היא הופיעה שוב בגיליון 2007, והנחתה באותה שנה את תוכנית הטלוויזיה שהעבירה את הנעשה מאחורי הקלעים של הצילומים. דקר נבחרה לנערת השער למהדורת 2010 ובכך החליפה את בר רפאלי שכיכבה על השער בשנת 2009. ב-2007 היא הופיעה בסרט ששודר שוב ושוב באתר CNN/SI וכונה "She Says, Z Says", לצדו של פול צימרמן, שדן במשחקי הכדורגל של השבוע בליגת ה-NFL. דקר הופיעה בהפקת הטלוויזיה Lipshitz Saves the World. היא עבדה תקופה מסוימת באוסטרליה. היא הצטרפה לצוות של Sports New York בשיח על טורניר הכדורסל של ליגת ה-NCAA. ב-2008 דקר צלצלה בפעמון הבורסה לניירות ערך ביחד עם דוגמניות נוספות של ספורטס אילוסטרייטד. דקר התארחה בסדרה הקומית "צ'אק" של רשת NBC שם גילמה דוגמנית, ובסדרה "רופא להשכיר" שם גילמה דוגמנית בגדי ים בשם רייצ'ל. ב-8 בפברואר 2010 הכריז דייוויד לטרמן בתוכנית "לייט שואו עם דייוויד לטרמן" שדקר נבחרה כנערת השער של גיליון בגדי הים של ספורטס אילוסטרייטד לשנת 2010. הוא קרא לבחירה זו "חדשות של פעם בחיים", דקר ספרה שאמה בכתה כשהיא שמעה שבתה מתעתדת לעטר את העטיפה. היא שיחקה ב-2011, כשחקנית משנה בסרט הקומדיה "לזרום עם זה" יחד עם ג'ניפר אניסטון ואדם סנדלר. ב-2012, השתתפה בסרט האקשן והמדע-בדיוני "באטלשיפ" לצד שחקנים כגון ליאם ניסן, טיילור קיטש, אלכסנדר סקארסגארד, טדאנובו אסאנו וג'ון טוי. בחודש מאי ב-2012, כיכבה בסרט "למה לצפות כשאתם מצפים" לצידן של קמרון דיאז, ג'ניפר לופז ואליזבת' בנקס. דקר נכללה ברשימת "100 הנשים השוות בעולם בכל הזמנים" בידי המגזין לגברים "Men's Health". בשנת 2014 שיחקה בתפקיד מרכזי בסיטקום "חברים הכי טובים" לצד ג'יימס ואן דר ביק, אך זו בוטלה לאחר עונה אחת. החל משנת 2015 משתתפת בסדרת הטלוויזיה הקומית של נטפליקס "גרייס ופרנקי" כמלורי הנסון, אחד מהדמויות הראשיות בסדרה. בשנת 2017 שיחקה בסרט "פלסטר", לצד קולין הנקס. בשנת 2018 שיחקה את דמותה של קארה בסרט "Support the Girls" בכיכובה של רג'ינה הול. בשנת 2007 החלה לצאת עם הטניסאי אנדי רודיק, וב-31 במרץ 2008, הודיע רודיק באתר שלו שהוא ודקר התארסו. הם נישאו בטקס פרטי ב-17 באפריל 2009. לזוג נולד בן בשנת 2015, ובשנת 2017 נולדה להם בת. מדיה וקבצים בנושא ברוקלין דקר בוויקישיתוף ברוקלין דקר, ברשת החברתית פייסבוק ברוקלין דקר, ברשת החברתית אקס (טוויטר) ברוקלין דקר, ברשת החברתית אינסטגרם ברוקלין דקר, במסד הנתונים הקולנועיים IMDb (באנגלית) ברוקלין דקר, באתר AllMovie (באנגלית) ברוקלין דקר, באתר Box Office Mojo (באנגלית) ברוקלין דקר, במסד הנתונים הקולנועיים KinoPoisk (ברוסית) ברוקלין דקר ב-Fashion Model Directory. ברוקלין דקר: חייה של דוגמנית - כתבה בלייף מגזין. ליבי בגנו, ספורטס אילוסטרייטד 2010: תכירו את המחליפה של בר רפאלי, באתר עכבר העיר, 9 בפברואר 2010. קרן אלדד, כובשת שער: ברוקלין דקר על שער הספורטס אילוסטרייטד, nrg‏, פורסם במקור במגזין את, גיליון 685, 23 בפברואר 2010, עמ' 98–99. עדי רובינשטיין, ותודה לפוטושופ, באתר ישראל היום, 11 במאי 2012 "Brooklyn in New York". Lucire. 2007-01-12. https://ethnicelebs.com/brooklyn-decker Askmen.com profile Brooklyn Decker engaged to Andy Roddick "2006 Swimsuit: Brooklyn Decker". SI.com. 2006-02-14. IMDb profile ראו הערה 3 Andy Roddick and Brooklyn Decker get engaged NYMag.com profile Brooklyn Decker SI Swimsuit Issue Cover PHOTO REVEALED "Brooklyn Decker (Photos) Mom Cried Over SI Swimsuit Cover". National Ledger. FOX Sports on MSN - TENNIS Andy Roddick and Brooklyn Decker Tie the Knot